**02, Οκτωβρίου 2020**

**Το πιο διασκεδαστικό φθινόπωρο ξεκινάει στα κανάλια Disney!**

Η διασκέδαση συνεχίζει αμείωτη για μικρούς και μεγάλους, το φθινόπωρο στα κανάλια **Disney Channel, Disney Junior** και **Disney XD**! Με πολλές, διαφορετικές και άκρως διασκεδαστικές προτάσεις, τα κανάλια Disney έρχονται να χαρίσουν στιγμές γέλιου, χαράς, δράσης και έντονων συναισθημάτων. Συντονιστείτε τον Οκτώβριο και απολαύστε μοναδικό τηλεοπτικό περιεχόμενο.

Το **Disney Channel** έχει διαμορφώσει ειδικά περιεχόμενό του με ταινίες και σειρές στον αέρα έως τα τέλη Οκτωβρίου. Οι λάτρεις των πρωτότυπων ταινιών Disney Channel μπορούν να παρακολουθήσουν κλασικές ταινίες και να απολαύσουν τους αγαπημένους τους ηθοποιούς του σε δράση. Επίσης τον Οκτώβριο έρχεται η νέα, μαγική σειρά κινουμένων σχεδίων **«Το Σπίτι της Κουκουβάγιας»** που θα συναρπάσει! Η Λουζ μια έφηβη με έντονη αυτοπεποίθηση, βρίσκει κατά λάθος μια πύλη για ένα μαγικό κόσμο, όπου γίνεται φίλη με μια επαναστάτρια μάγισσα, την Ίντα κaι έναν αξιολάτρευτο, μικροσκοπικό πολεμιστή, τον Βασιλιά. Παρότι δεν έχει μαγικές ικανότητες, η Λουζ θα κυνηγήσει το όνειρό της να γίνει μάγισσα ως μαθητευόμενη της Ίντα βρίσκοντας αμέσως μια νέα οικογένεια σε ένα εξωπραγματικό μέρος. «Το Σπίτι της Κουκουβάγιας» έρχεται 26 Οκτωβρίου και θα προβάλλεται καθημερινές στις 14:15.

Πρωτότυπες Ταινίες Disney Channel κάθε Παρασκευή στις 17:00 και σε επανάληψη κάθε Σάββατο στις 10:40:

* **«Άπαιχτο Δίδυμο»** Παρασκευή 25 Σεπτεμβρίου
* **«Η Αόρατη Αδερφή μου»** Παρασκευή 2 Οκτωβρίου
* **«Η Αλλαγή»** Παρασκευή 9 Οκτωβρίου
* **«Δίδυμη Μαγεία»** Παρασκευή 16 Οκτωβρίου
* **«Η Μαμά Έχει Ραντεβού με ένα Βαμπίρ»** Παρασκευή 23 Οκτωβρίου
* **«Τα Ζόμπι»** Παρασκευή 30 Οκτωβρίου

Για τους μικρούς μας φίλους η διασκέδαση βρίσκεται στο **Disney Junior** με μια ολοκαίνουργια σειρά, φουλ στη δράση! Είναι αεροπλάνο; Μήπως είναι πουλί; Όχι! Είναι **«Η Ροκετίαρ»**, η νέα υπερηρωίδα του Disney Junior που ήρθε για να σώσει τη μέρα! Η δράση όμως δεν σταματά εδώ καθώς στο Disney Junior έρχονται νέα επεισόδια από αγαπημένες σειρές όπως **«Ήρωες με Πυτζάμες»**. Μία από τις πιο δημοφιλείς σειρές του Disney Junior επιστρέφει με νέα επεισόδια ενώ ο 4ος κύκλος κάνει πρεμιέρα με ένα σπέσιαλ τετραπλό επεισόδιο, με τίτλο «**Ήρωες των Ουρανών»**. Μια ακόμη έκπληξη περιμένει τους fans του **«Τ.Ο.Τ.Σ. (Ταχυμεταφορές Όμορφων Τοσοδούλικων Σπόρων)»** αφού νέα επεισόδια έρχονται στο Disney Junior.

Τον Οκτώβριο στο Disney Junior:

* **«Ροκετίαρ»** συνεχίζει ως 20 Οκτωβρίου καθημερινές στις 18:00
* **«Ήρωες με Πυτζάμες»** 28 Σεπτεμβρίου έως 9 Οκτωβρίου στις 19:00, πρεμιέρα 4ου κύκλου Σάββατο 17 Οκτωβρίου στις 12:00 και από Δευτέρα 19 Οκτωβρίου καθημερινές στις 19:00
* **«Τ.Ο.Τ.Σ. (Ταχυμεταφορές Όμορφων Τοσοδούλικων Σπόρων)»** από τη Δευτέρα 12 Οκτωβρίου καθημερινές στις 17:30

Το **Disney XD** συνεχίζει να προσκαλεί μικρούς και μεγάλους σε νέες περιπέτειες με τις πιο αγαπημένες σειρές! **«Οι Υπερέξι: Η Σειρά»** επιστρέφει με τον αξιαγάπητο, φουσκωτό ήρωα Μπέιμαξ. Είναι καλοκαίρι στο Σαν Φρανσόκιο, αλλά οι «Υπερέξι» δεν κάνουν διακοπές γιατί ο Νουντλ Μπέργκερ Μπόι, συγκεντρώνει μια ομάδα κακών ρομπότ και σύντομα επικρατεί πανδαιμόνιο!

Έρχεται ακόμα η ξεκαρδιστική σειρά **«Οι Γκριν στη Μεγαλούπολη»** επιστρέφει με νέα επεισόδια. Δεν υπάρχει συνηθισμένη μέρα στη Μεγαλούπολη όταν κάνεις παρέα με τους Γκριν!

Μη χάσετε στο Disney XD τον Οκτώβριο:

* **«Οι Υπερέξι: Η Σειρά»** από Δευτέρα 19 ως Παρασκευή 23 Οκτωβρίου καθημερινές στις 17:00
* **«Οι Γκριν στη Μεγαλούπολη»,** από Δευτέρα 5 ως Παρασκευή 30 Οκτωβρίου, καθημερινές στις 16:30 (από 26 Οκτωβρίου στις 15:30)

Τα κανάλια Disney Channel και Disney XD είναι διαθέσιμα μέσω Cosmote TV, Nova, Vodafone TV, Wind Vision. Το κανάλι Disney Junior είναι διαθέσιμο μέσω Cosmote TV, Vodafone TV, Wind Vision.

Για περισσότερες πληροφορίες επισκεφθείτε:

Την ιστοσελίδα [www.disney.gr](http://www.disney.gr)

Τη σελίδα της Disney στο Facebook [el-gr.facebook.com/DisneyGreece](https://el-gr.facebook.com/DisneyGreece)

Το κανάλι της Disney στο YouTube [www.youtube.com/disneygreece](http://www.youtube.com/disneygreece)

Για επιπλέον φωτογραφικό υλικό και πληροφορίες, μπορείτε να απευθυνθείτε:

Email: TWDC.Greece.PressOffice@disney.com

**Σχετικά με το Disney Channel**

To Disney Channel είναι ένα 24ωρο κανάλι που απευθύνεται σε παιδιά 7 έως 13 ετών αλλά και τις οικογένειές τους. Το πρόγραμμα περιλαμβάνει πρωτότυπες σειρές και ταινίες όπως «Χάνα Μοντάνα», «οι Μάγοι του Γουέβερλι», «το Σπίτι της Ρέιβεν», «Τζέσι», «η Πένι στο ΜΑΡΣ», «Η Επόμενη Γενιά», «Ζόμπι», «High School Musical» κ.α. Το πρόγραμμα του καναλιού μεταδίδεται μεταγλωττισμένο.

**Σχετικά με το Disney Junior**

Το Disney Junior είναι ένα 24ωρο κανάλι που απευθύνεται σε παιδιά προσχολικής ηλικίας και έως και 7 ετών, αλλά και στις οικογένειές τους. Το πρόγραμμα περιλαμβάνει μουσικές, αξιολάτρευτες και δημιουργικές ιστορίες και χαρακτήρες που μετατρέπουν τη μάθηση και την ανάπτυξη των παιδιών σε μια διασκεδαστική εμπειρία με αγαπημένες σειρές όπως «η Λέσχη του Μίκυ», «η Μικρή Γιατρός», «Τα Κουταβοφιλαράκια», «Η Φρουρά των Λιονταριών», τα «Muppets Babies», κ.α. Το πρόγραμμα του καναλιού μεταδίδεται μεταγλωττισμένο.

**Σχετικά με το Disney XD**

Το Disney XD είναι ένα παιδικό κανάλι που προβάλει ένα ασυναγώνιστό συνδυασμό προγράμματος κινουμένων σχεδίων αλλά και live-action, για παιδιά 6 έως 11 ετών, στοχεύοντας κυρίως σε δραστήρια παιδιά, ταξιδεύοντας τα σε κόσμους γεμάτους χιούμορ, απρόβλεπης πλάκας και περιπέτειας. Το πρόγραμμα περιλαμβάνει σειρές όπως «Disney 11», «Φινέας και Φερμπ», «Παπιοπεριπέτειες», «Marvel Spider-man» κ.α. Το πρόγραμμα του καναλιού μεταδίδεται μεταγλωττισμένο.

**Σχετικά με την The Walt Disney Company EMEA:**

Η The Walt Disney Company μαζί με τις θυγατρικές της, αποτελεί μια παγκόσμια εταιρεία ψυχαγωγίας με δραστηριότητες σε τέσσερις επιχειρηματικούς τομείς: Media Networks, Parks - Experiences - Products, Studio Entertainment, Direct-to-Consumer - International. Η Disney είναι εισηγμένη στο δείκτη Dow 30 με ετήσια έσοδα 59,4 δις. δολαρίων το οικονομικό έτος FY18. Αναζητώντας την περαιτέρω ψυχαγωγία, ενημέρωση και έμπνευση ανθρώπων σε όλο τον πλανήτη μέσω της ασύγκριτης αφήγησης ιστοριών, η The Walt Disney Company, έχει συμπληρώσει πάνω από 80 χρόνια παρουσίας σε Ευρώπη, Μέση Ανατολή και Αφρική (ΕΜΕΑ), απασχολώντας χιλιάδες ανθρώπους στην περιοχή, καλύπτοντας περισσότερες από 130 χώρες. Τα εμβληματικά brands της The Walt Disney Company όπως Disney, Pixar, Marvel, Lucasfilm, National Geographic, FOX, FOX Sports και ESPN προσφέρονται στην περιοχή μέσα από κινηματογράφο, τηλεόραση, online, συνεργαζόμενα εμπορικά καταστήματα, τα Disney Stores και την Disneyland Paris.